רוברט פרוסינצ'קי

רוברט פרוסינצ'קי הוא כדורגלן עבר קרואטי ומאמן כדורגל המשמש כיום כמאמנה של נבחרת מונטנגרו.

פרוסינצ'קי, אשר נחשב לאחד מהכדורגלנים הקרואטים הטובים בכל הזמנים, שיחק בנבחרת קרואטיה בין השנים 1994–2002 והיה שותף להישג השיא שלה בזכייה במקום השלישי במונדיאל 1998. פרוסינצ'קי שיחק במספר רב של מועדוני כדורגל אירופאים לאורך הקריירה בין היתר בריאל מדריד וברצלונה. פרוסינצ'קי מחזיק בשיא בהיותו שחקן הכדורגל היחיד בהיסטוריה שכבש במונדיאל במדי שתי נבחרות שונות (יוגוסלביה וקרואטיה).

 קריירה 
 מועדונים
פרוסינצ'קי החל את הקריירה במועדון דינאמו זאגרב בו רשם 2 הופעות בקבוצה הבוגרת בעונת 86–87. לאחר שלא זכה לדקות משחק ולחוזה שיבטיח את עתידו הכלכלי חיפש פרוסינצ'קי קבוצה אחרת ובשנת 1987 חתם על חוזה בקבוצת הכוכב האדום בלגרד. 

הצוות המקצועי של הכוכב האדום זיהה מיד את יכולותיו של פרוסינצ'קי שהפך לשחקן הרכב קבוע החל מעונת 87–88. פרוסינצ'קי זומן באותה עונה לסגל הנבחרת הצעירה של יוגוסלביה לאליפות העולם בצ'ילה שם זכה בתואר השחקן המצטיין של הטורניר. פרוסינצ'קי שיחק בכוכב האדום בלגרד במשך ארבע עונות בין השנים 87–91 במהלכן זכתה הקבוצה בשלוש אליפויות וגביע ביוגוסלביה וזכייה היסטורית בגביע האלופות בשנת 1991.

בשנת 1991 חתם פרוסינצ'קי על מעבר לקבוצת ריאל מדריד מהליגה הספרדית תמורת סכום של 15 מיליון יורו. במדריד תלו ציפיות גדולות מפרסינצ'קי, שאף כבש שער זכור במיוחד בבעיטה חופשית במשחק מול קבוצת ברצלונה, אולם שורת פציעות מנעה ממנו לשחק במרבית המשחקים בעונה הראשונה. בשתי העונות שלאחר מכן שיחק פרוסינצ'קי 52 משחקים במדי ריאל מדריד אולם לא ענה על הציפיות הגבוהות שיוחסו למעבר שלו בתחילה.

בשנת 1994 עבר פרוסינצ'קי לריאל אוביידו ועונה לאחר מכן חתם בברצלונה בה שיחק שתי עונות.

עד סוף הקריירה שיחק פרוסינצ'קי במספר קבוצות ביניהן סביליה, פורטסמות' וסטנדרד לייז'.

 קריירה בינלאומית 
פרוסינצ'קי שיחק במהלך הקריירה ביוגוסלביה, ולאחר הקמתה של קרואטיה שיחק במדי קרואטיה החל משנת 1994.

פרוסינצ'קי שיחק 15 משחקים במדי נבחרת יוגוסלביה והיה חבר בסגל הנבחרת למונדיאל 1990 בו כבש שער אחד בניצחון נבחרת יוגוסלביה מול נבחרת איחוד האמירויות. במדי נבחרת קרואטיה הופיע פרוסינצ'קי 49 פעמים וכבש 10 שערים. פרוסינצ'קי היה חבר בסגל נבחרת קרואטיה לטורניר יורו 1996 בו העפילה הנבחרת הקרואטית לרבע הגמר. פרוסינצ'קי היה שותף להישג השיא של נבחרת קרואטיה במונדיאל 1998 בו סיימה הנבחרת במקום השלישי. פרוסינצ'קי כבש 2 שערים באותו טורניר נגד נבחרות הולנד וג'מייקה. הטורניר הגדול האחרון בו ייצג את נבחרת קרואטיה היה מונדיאל 2002 בו הנבחרת הקרואטית הודחה בשלב הבתים.
פרוסינצ'קי הוא הכדורגלן היחיד בהיסטוריה שכבש במונדיאל במדי 2 נבחרות שונות.

 קריירת אימון 
לאחר פרישתו מכדורגל מונה פרוסינצ'קי לעוזר מאמן נבחרת קרואטיה בשנת 2006 וכיהן בתפקיד עד שנת 2010. בין השנים 2010–2012 שימש כמאמן הכוכב האדום בלגרד ובין השנים 2012–2013 אימן את קבוצת קייסיריספור מליגת העל הטורקית בכדורגל. בשנת 2014 מונה פרוסינצ'קי למאמן  נבחרת אזרבייג'ן. בשנת 2017 סיים את תפקידו לאחר שלא סיכם על הארכת חוזהו. בינואר 2018 מונה למאמן נבחרת . בשנת 2024 מונה למאמן נבחרת מונטנגרו.

קישורים חיצוניים

קטגוריה:כדורגלנים יוגוסלבים
קטגוריה:קשרי כדורגל יוגוסלבים
קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני דינמו זאגרב
קטגוריה:כדורגלני הכוכב האדום בלגרד
קטגוריה:כדורגלני ריאל מדריד
קטגוריה:כדורגלני ריאל אוביידו
קטגוריה:כדורגלני ברצלונה
קטגוריה:כדורגלני סביליה
קטגוריה:כדורגלני הרוואטסקי דרגווליאץ
קטגוריה:כדורגלני סטנדרד לייז'
קטגוריה:כדורגלני פורטסמות'
קטגוריה:כדורגלני אולימפיה ליובליאנה
קטגוריה:כדורגלני נ.ק. זאגרב
קטגוריה:מאמני כדורגל קרואטים
קטגוריה:מאמני הכוכב האדום בלגרד (כדורגל)
קטגוריה:מאמני נבחרת אזרבייג'ן בכדורגל
קטגוריה:מאמני נבחרת בוסניה והרצגובינה בכדורגל
קטגוריה:זוכי פרס בראבו
קטגוריה:כדורגלני נבחרת קרואטיה
קטגוריה:כדורגלני נבחרת יוגוסלביה
קטגוריה:כדורגלני מונדיאל 1990
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:כדורגלני מונדיאל 2002
קטגוריה:קרואטים שנולדו ב-1969